**ראיון עם דמות- קביות של שוקולד/ נאוה מקמל עתיר**

מתוך הספר "קוביות של שוקולד" אני בחרתי לראיין את יהלי. הדמות הראשית בסיפור.   
1. מה אתה אוהב בדפנה כשהתאהבת בה מהרגע שראית אותה ?

אני זוכר שכאשר ראיתי את דפנה, מיד התאהבתי בה. למרות שלא דיברנו יש ראית שדפנה ילדה מרשימה ביופייה יש לה שיער יפה ונמשים רבים. לאחר שהכרנו יותר גם גיליתי שכיף לדבר איתה ולהיות בחברתה ובהחלט אהבתי את הדברים האלה בה.

2. האם אתה מרגיש שהתקרבת יותר לסבא שלך לאחר מותו ?

כן, אני מרגיש שבעקבות הסיפורים ששמעתי על חייו בצבא, ההרפתקאות שלו, איך הוא הכיר את סבתא, למדתי רבות על חייו וזה בהחלט גרם לי להרגיש קרוב יותר אליו.

3. מהי התכונה החביבה עליך אצל סבא שלך בעקבות הסיפורים ?

בעקבות הסיפורים ששמעתי על סבא לאחר מותו, התכונה האהובה עלי של סבא זה האומץ שלו. בשירות בפלמ"ח היה דרוש אומץ רב, ואני חושב שסבא הפגין את האומץ בצורה מופתית. בעיקר במשימות שהוטלו עליו. והאומץ הזה מאוד מצא חן בעיני.

4. מדוע לא רצית בהתחלה לעלות לתורה ?

אני לא רציתי לעלות לתורה מכמה סיבות. הציפייה והחגיגות של משפחתי לקראת אירוע זה הפחידו אותי מאוד. חששתי לאבד את הקול מול הקהל או אפילו לזייף. וחששתי שחברי הכיתה (שהגיעו רק כי המורה מכריחה) ילעגו לי.

5. האם לאחר העלייה לתורה הרגשת חרטה ?

לא. לאחר העלייה לתורה אני גם הרגשתי כי משפחתי מאוד גאה בי- ידעתי כמה חשוב היה להם שאעלה לתורה וכשעליתי הרגשתי כי מילאתי את רצונם והסבתי להם גאווה. ובנוסף, בסוף העלייה לתורה יצא לי לדבר עם דפנה, ומבחנתי זה היה שווה את זה.

6. במהלך הספר ניתן לראות את הקרבה החזקה בינך לבין סבתא, מה לדעתך הסיבה לכך ?

סבתא תקווה היא דמות מיוחדת. היא אולי לא מבינה במחשבים ולא מומחית בכדורסל אבל יש לה חכמת חיים, יכולת להבין דברים ולפרש דקויות, היא מצחיקה ועסיסית ואי אפשר שלא להשבות בקסמה. היא תמיד נותנת עצות טובות לכל מצב והיא נותנת תחושה שתמיד אפשר לבוא לדבר איתה על הכל. הרגשתי כאילו היא היחידה שמבינה אותי, ולכן הקשר שלי איתה כל כך עמוק.

7. האם הסיפורים ששמעת על חייו של סביך עזרו לך להתמודד עם מותו ?

כן. לאחר מותו של סבא דוד, הסיפורים על סבא דוד ששמעתי אחרי מותו אכן עזרו לי להתמודד עם האירוע. בעקבות קריאת הסיפורים והמידע החדש שלמדתי על חייו של סבא, הרגשתי קרוב יותר אליו. כאילו הוא באמת כאן איתי ומספר לי את הסיפורים מחייו, מה שעזר לי להתמודד עם מותו.

8. מה הייתה סבתא בשבילך ? בעקבות החיבור החזק שהיה ביניכם.

סבתא תקווה בשבילי הייתה מעיין "מקום מפלט". אליה באתי כאשר הייתי צריך עזרה, לדבר, לשתף, או אפילו סתם לשבת ולהירגע. הרגשתי שסבתא מבינה אותי. שאני יכול לספר לה כל מה שאני מרגיש ושהיא תתן לי את העצות והפתרונות הכי טובים לבעיות.

9. כשכתבת לעיתון בית הספר, מדוע כתבת בעילום שם ?

את הכתבות לעיתון בית הספר כתבתי בעילום שם מכמה סיבות. כמו שהזכרתי בתחילת הסיפור, אני לא הייתי מהילדים המקובלים בכיתה, לא הייתי מהילדים שהבנות רצו, או שהיו מרשימים, מצחיקים וכריזמטיים. ואני מניח שתמיד היה בי איזה שהוא חשש שאם הילדים בכיתה שלי יגלו שאני זה שכתב את הכתבות, הם ילעגו לי. סיבה נוספת, היא כי בכתבות שלי הבעתי את רגשותיי בצורה מאוד ברורה, מה שגם היא לחשש שאולי ילדי הכיתה ילעגו לי כשיגלו כי אני זה שכתב את הכתבות.

10. כשהתחלת להתאמן לקראת נבחרת הכדורסל כדי למצוא חן בעיני דפנה, האם עשית זאת גם כדי להיות מקובל בכיתה ?

כן. אני זוכר שהרגשתי כי לא היו לי מספיק חברים בכיתה, ורציתי עוד. ובאותו זמן חשבתי שהדרך הטובה ביותר היא נבחרת הכדורסל כי כך אוכל להיות מקובל. אך ללא ספק הסיבה העיקרית שגרמה לי להתחיל להתאמן בכדורסל היא הרצון לקשר עם דפנה.

11. כשהתחלת להתאמן לנבחרת הכדורסל, הסתרת זאת ממהורים שלך. מדוע עשית זאת ?

כשהתחלתי להתאמן לנבחרת הכדורסל הסתרתי זאת מההורים שלי מפני שחשבתי שאם הם ידעו על זה, או שהם לא יסכימו לי לעשות זאת, ואז אם הזמן כשיראו שאני רציני בנושא הם כן יסכימו. ושאולי הם לא יתמכו בהחלטתי, או אפילו יציבו לי תנאי שאם אני רוצה להתאמן בכדורסל אני חייב לעלות לתורה. ובאותו זמן הרגשתי שהם לא מבינים מה אני רוצה- שהם לא מבינים אותי. ורציתי לעשות רק מה שיעשה לי טוב. ולכן הסתרתי מהם את האימונים לנבחרת הכדורסל.

12. כאשר אתה מסתכל עכשיו לאחור, לזמנים שהתאמנת כדי להתקבל לנבחרת הכדורסל. האם אתה חושב שההחלטה לשקר להורים שלך הייתה נכונה ?

כן. אני חושב שעם הזמן ככל שהתאמנתי נהייתי יותר רציני במקצוע וכך יכולתי להוכיח להוריי שהעיסוק בכדורסל זה משהו שאני באמת רוצה להתמיד בו, ולא רק תחביב חולף.

13. האם אתה מרגיש שחל בך שינוי לאחר שהתקבלת למיונים לנבחרת הכדורסל ?

לאחר שהתקבלתי למיונים לנבחרת הכדורסל אני אכן מרגיש שחל בי איזה שהוא שינוי. אני זוכר שנזכרתי בילד שהייתי פעם והרגשתי שאני כבר ילד אחר. האימונים חיזקו לי את השרירים, את הזריקות לסל ובמיוחד חיזקו את הביטחון העצמי. ללא ספק העיסוק בכדורסל שינה רבות את תכונותיי הפיזיות והאישיות.